text: ОБЯВА ЗА ОТКРИВАНЕ НА ПРОЦЕДУРА "ПОДОБРЯВАНЕ НА ПРИРОДОЗАЩИТНОТО СЪСТОЯНИЕ НА ВИДОВЕ В МРЕЖАТА НАТУРА 2000 ЧРЕЗ ПОДХОДА ВОМР В ТЕРИТОРИЯТА НА МИГ ТУНДЖА" - МЕСТНА ИНИЦИАТИВНА ГРУПА - ТУНДЖА
  Местна инициативна група – Тунджа кани желаещите да представят проектни предложения по приоритетна ос 3 "Натура 2000 и биоразнообразие" на Оперативна програма "Околна среда 2014 – 2020 г.", като обявява процедура чрез подбор на проекти № BG16M1OP002-3.018 "ПОДОБРЯВАНЕ НА ПРИРОДОЗАЩИТНОТО СЪСТОЯНИЕ НА ВИДОВЕ ОТ МРЕЖАТА НАТУРА 2000 ЧРЕЗ ПОДХОДА ВОМР В ТЕРИТОРИЯТА НА МИГ- ТУНДЖА"
  ОБЯВА ЗА ОТКРИВАНЕ НА ПРОЦЕДУРА ЧРЕЗ ПОДБОР НА ПРОЕКТИ ПРОЦЕДУРА № BG16M1OP002-3.018 "ПОДОБРЯВАНЕ НА ПРИРОДОЗАЩИТНОТО СЪСТОЯНИЕ НА ВИДОВЕ В МРЕЖАТА НАТУРА 2000 ЧРЕЗ ПОДХОДА ВОМР В ТЕРИТОРИЯТА НА МИГ ТУНДЖА" по приоритетна ос 3 "Натура 2000 и биоразнообразие" на оперативна програма "Околна среда 2014 – 2020 г."."
  Целта на процедурата е да се осигури подкрепа за подобряване на природозащитното състояние на видове от мрежата Натура 2000 на територията на МИГ-Тунджа.
  1. Юридически лица с нестопанска цел (ЮЛНЦ) за осъществяване на общественополезна дейност, регистрирани по Закона за юридическите лица с нестопанска цел със седалище и адрес на управление на територията на действие на МИГ-Тунджа и които като цел на организацията в устава/учредителния акт са разписали такива текстове, от които да е видно, че поне една от целите на организацията е свързана с опазване на околната среда. В случай че ЮЛНЦ е регистрирано извън територията на МИГ, задължително се представят документи, напр. устав, от които да е видно че ЮЛНЦ има регистриран клон в териториалния обхват на МИГ. В този случай, кандидат по процедурата и бенефициент при подписване на административен договор за предоставяне на БФП е ЮЛНЦ, а не клонът.
  Дейностите по приоритетна ос 3 "Натура 2000 и биоразнообразие" на ОПОС 2014 – 2020 г., в т.ч. и по настоящата процедура, се подпомагат финансово от Европейския фонд за регионално развитие (ЕФРР) и от средства от националния бюджет.
  Общият размер на средствата, които могат да бъдат предоставени по процедурата чрез подбор на проектни предложения, за всички одобрени проектни предложения е до 1 050 603,42 лв. ( един милион петдесет хиляди шестстотин и три лева и 42 стотинки).
  – Дейности за осигуряване на принос към поддържане/подобряване на природозащитното състояние на видове и/или типове природни местообитания от мрежата Натура 2000.
  – Информационни дейности и дейности за въвличане на заинтересованите страни.
  – Спомагателни дейности, необходими за подготовка и изпълнение на проекта.
  – Организация и управление на проекта.
  – Мерки за информация и комуникация.
  Пълният комплект документи е публикуван на интернет страницата на МИГ -Тунджа – https://www.tundzhaleader.org/ и в Информационната система за управление и наблюдение на средствата от Европейските структурни и инвестиционни фондове за периода 2014 – 2020 г. (ИСУН 2020) – https://eumis2020.government.bg.